
   REPUBLIKA HRVATSKA
  MEĐIMURSKA ŽUPANIJA          
     OPĆINA  DEKANOVEC 
      OPĆINSKI NAČELNIK
             
Temeljem članka 20. st. 1. Zakona o održivom gospodarenju otpadom (NN 94/13) te članka 43. Statuta Općine Dekanovec (Službeni glasnik Međimurske županije 6/13)  Općinski načelnik Općine Dekanovec dana 27.02.2017. donosi

[bookmark: _GoBack]I Z V J E Š Ć E

o provedbi Plana gospodarenje otpadom na području Općine Dekanovec za 2016. godinu

I.
Plan gospodarenja otpadom Općine Dekanovec usvojilo je Općinsko vijeće na svojoj 30. sjednici održanoj 17.12.2008. (Službeni glasnik Međimurske županije 01/09).
GKP PRE-KOM d.o.o. iz Preloga izradilo je nacrt Plana gospodarenja otpadom Općine Dekanovec za razdoblje od 2017.-2022. godine te je za isti provedena javna rasprava. Nakon dobivanja suglasnosti Odsjeka za zaštitu okoliša i prirode Međimurske županije isti će ići na usvajanje Općinskom vijeću Općine Dekanovec.

Nacrtom Plana su propisani:
Uvod
Podaci o Općini Dekanovec
2. Analiza postojećeg stanja gospodarenja otpadom na području Općine Dekanovec
Podaci o vrstama i količinama proizvedenog otpada, odvojeno sakupljenog otpada, odlaganju i obradi miješanog i biorazgradivog komunalnog otpada
Podaci o postojećim i planiranim građevinama za gospodarenje otpadom, opremi i komunalnim vozilima za gospodarenje otpadom,
Površine onečišćene otpadom
Mjere potrebne za ostvarenje ciljeva smanjivanja ili sprečavanja nastanka otpada, uključujući izobrazno-informativne aktivnosti i akcije prikupljanja otpada
Opće mjere za gospodarenje otpadom, opasnim otpadom i posebnim kategorijama otpada
Mjere prikupljanja miješanog komunalnog i biorazgradivog komunalnog otpada
Mjere odvojenog prikupljanja otpadnog papira, metala, stakla i plastike te krupnog (glomaznog) otpada
Popis projekata važnih za provedbu plana
Organizacijski aspekti, izvori i visina financijskih sredstava za provedbu mjera gospodarenja otpadom,
Rokovi i nositelji izvršenja plana
Zaključak

II.
Mjere za provođenje načela i ciljeva Plana gospodarenja otpadom
Osnovne mjere sustavnog provođenje ciljeva i načela Plana gospodarenja su:
1. Mjere za izbjegavanje i smanjivanje količine otpada,
2. Izbjegavanje otpada u proizvodnji,
3. Ponašanje potrošača
4. Tržište
5. Mjere za selektivno sakupljanje otpadom
6. Edukacija i informiranje o postupanju sa otpadom








Poslove obavljanja komunalne djelatnosti održavanja čistoće i odlaganja komunalnog otpada za Općinu Dekanovec je za razdoblje od 01.01.-31.10.2016. godine obavljala firma EKO – FLOR PLUS d.o.o. iz Oroslavja, Mokrice 180/C (istek koncesije), a od 01.11.-31.12.2016. godine skupljač GKP PRE-KOM d.o.o. iz Preloga, K. Zvonimira 9, 40323 Prelog.  Na području Općine Dekanovec organizirano je odvojeno skupljanje i prijevoz komunalnog otpada na deponiju komunalnog otpada  te u većem dijelu u pogon za mehaničko-biološku obradu otpada. Kroz odvojeno skupljanje i organizirani odvoz smanjuje se količina otpada, budući da se selektirani otpad nadalje koristi kao sekundarna i obnovljiva sirovina.

III.
Mjere za upravljanje i nadzor odlagališta za komunalni otpad
EKO FLOR PLUS d.o.o. – za razdoblje od 01.01.-31.10.2016.
Skupljač «Eko Flor Plus» d.o.o. iz Oroslavja na području Općine Dekanovec u 2016. godini sakupljeni komunalni otpad odvozila je na odlagalište «Doroslov» kojom upravlja KG Park d.o.o. iz Donjeg Miholjca, zatim na odlagalište «Piškorinica» iz Koprivnice te u C.I.O.S MBO pogon iz Varaždina.
Glomazni otpad odvozio se na deponiju «Doroslov» kojom upravlja KG Park d.o.o. iz Donjeg Miholjca, prilikom čega je jedan dio preuzela tvrtka MULL-TRANS d.o.o. iz Oroslavja. 

Ambalažu od papira i kartona, ambalažu od plastike, staklenu ambalažu, papir i karton te plastiku preuzela je tvrtka Eko-flor plus d.o.o. iz Oroslavja, prilikom čega se tako prikupljeni otpad obradio (sortirao) na skladištu iste tvrtke.  

Nadalje, pripremu za daljnju oporabu prikupljenog otpada izvršavala je tvrtka EKO-FLOR PLUS d.o.o.. S obzirom da se otpad prikupljen na području Općine Dekanovec tijekom obrade pomiješao sa drugim otpadom, ili tijekom obrade mijenjao sastav, krajnji oporabitelj otpada nije poznat. 

GKP PRE-KOM d.o.o. – za razdoblje od 01.11.2016.-31.12.2016.
Skupljač GKP PRE-KOM d.o.o. je u 2016. godini miješani komunalni otpad i glomazni otpad odlagao na deponiji Piškornica u Koprivničkom Ivancu koje je u vlasništvu tvrtke Piškornica – sanacijsko odlagalište d.o.o. Biorazgradivi komunalni otpad prikupljen u sklopu pilot projekta kompostira se i skladišti u kompostani. Ispitani kompost vraća se korisnicima. Korisni otpad obrađuje se i balira (priprema prije oporabe) te skladišti u reciklažnom centru GZS Prelog do predaje na oporabu.
Korisni otpad predaje se na oporabu (WPT, Univerzal, Urbana oprema, idt.).

Komunalni otpad u 2016. godini odvozio se jednom tjedno dok se jednom mjesečno odvozio selektivni otpad (papir, staklo, plastika, metal i tekstil) – za razdoblje od 01.01.-31.10.2016. godine.

Miješani komunalni otpad svakih 14 dana, biorazgradivi komunalni otpad (*pilot projekt* - uključeno 57 domaćinstva) svakih 14 dana, korisni otpad u vrećama1 mjesečno «na kućnom pragu» (papir, plastika, staklo, metal, tetrapak), glomazni otpad 1 mjesečno (telefonska prijava max 8m3 godišnje za korisnike sa crnom i smeđom kantom, max 4m3 godišnje za korisnike koji nemaju smeđu kantu), pravnim osobama kontejneri po pozivu – za razdoblje od 01.11.-31.12.2016. godine.

Općinsko Vijeće Općine Dekanovec 22.03.2012. donijelo je Zaključak o davanju suglasnosti općinskom načelniku za potpisivanje Sporazuma o preuzimanju otpada sa PIŠKORNICA d.o.o. RCGO Koprivnički Ivanec, M. Gupca 12, OIB 47917187348, sukladno Mjerama za upravljanje i nadzor odlagališta za komunalni otpad. Sporazumom se Piškornica d.o.o. obvezuje preuzeti sav komunalni otpad sa područja Općine Dekanovec, otpad koji nastaje čišćenjem javnih površina, otpad sličan otpadu u kućanstvu koji nastaje u gospodarstvu, ustanovama i uslužnim djelatnostima, a koji po količini ne premašuje uobičajene vrijednosti i uobičajeni način predaje, neopasni proizvodni otpad tj. otpad koji nastaje u proizvodnim procesima u gospodarstvu, ustanovama i uslužnim djelatnostima a koji se po količinama, sastavu i svojstvima razlikuje od komunalnog otpada.







IV.

Aktivnosti sanacije neuređenih odlagališta te održavanje saniranih divljih odlagališta otpada
Općina Dekanovec je 2008. godine sanirala i zatvorila deponiju divljeg odlagališta «Malinščak» ukupne površine cca 8.750 m2. Na deponiji se provodi redovno održavanje travnate površine malčiranjem o trošku Općine.

V.
Podaci o količinama i vrstama otpada skupljenog na području Općine Dekanovec u 2016. godini

	Naziv
	2016. godina (t)

	Miješani komunalni otpad
	153,980

	Glomazni (krupni) otpad
	18,610

	Papir i karton
	54,648

	Plastika
	66,540

	Ambalaža od papira i karton
	7,202

	Ambalaža od plastike
	0,891

	Staklena ambalaža
	0,926

	Biorazgradivi otpad
	3,280

	Metal
	0,230

	Gume
	0,008

	Lampioni
	3,620

	Elektronički otpad
	0,370

	Baterije
	0,000

	Tekstil
	0,020

	Drvo
	0,920

	Ukupno: 
	311,245



VI.
Gospodarenje otpadom važno je pitanje zaštite okoliša te će Općina Dekanovec i nadalje vršiti nadzor na dosad poduzetim mjerama kao i učinke istih te uključivati nove elemente prihvatljive za stanovništvo i okoliš.

Klasa: 022-05/17-01/06
Urbroj: 2109/20-03-17-01
Dekanovec, 27.02.2017.

							NAČELNIK OPĆINE DEKANOVEC

								    Ivan Hajdarović

